stanford-oval/wikipedia huggingface dataset:
גלובליזציה
ביקורת על המושג

בעוד שבקרב הזרם המרכזי בסוציולוגיה בת זמננו קיימת תמימות דעים לגבי עצם קיומו של תהליך שניתן לכנות גלובליזציה, גם אם לא באשר לפרטיו המדויקים, הרי שמשני צידי הקשת הפוליטית יש המערערים על קיומו של תהליך זה.
מן הצד השמרני, חולק הנטינגטון על ההבחנה לפיה העולם נע לכיוון של איחוד כלל עולמי. לטענתו, כפי שהיא מובאת בספרו התנגשות הציוויליזציות, לאחר תום המלחמה הקרה האנושות נעה מצורת ארגון של שני גושים לצורת ארגון לפי תרבויות, או ציוויליזציות. העולם מתארגן לפי ציוויליזציות אלו, כאשר מדינות נמשכות לשכנות בעלות ציוויליזציה דומה ומקיימות עמן בריתות. לטענתו, על אף שכרגע הציוויליזציה המערבית היא בעלת הכוח, כל ניסיון לכפות את תרבותה על ציוויליזציות אחרות (כפי שנעשה בתהליך הגלובליזציה התרבותית) צפוי לכישלון ואף עשוי לערער את ההגמוניה שלה.
מן הצד השמאלי של המפה הפוליטית, מרבית ההוגים הנאו-מרקסיסטיים אינם רואים בתהליך הגלובליזציה אלא שלב נוסף באופן הניצול הקפיטליסטי, שלב שאינו שונה מהותית מהשלבים שקדמו לו, אלא רק בפרטיו הטכניים.
ראו גם

גלובליזציה מוגבלת
הכפר הגלובלי
וידויו של מחסל כלכלי
אינטרנציונליזציה בחינוך
הסכם הסחר בשירותים
לאומיות מתודולוגית
היסטוריה עולמית
לקריאה נוספת

גידנס, א' (2000). הדרך השלישית – תחייתה של הסוציאל-דמוקרטיה. תל אביב:ידיעות אחרונות
הברמאס י' (2001). הקונסטלציה הפוסט-לאומית. תל אביב: הקיבוץ המאוחד
הנטינגטון, ס' (2003) התנגשות הציביליזציות. ירושלים:מכון שלם
קגלי, צ. וויטקוף, (2002) הפוליטיקה העולמית – מגמות ותמורות, תל אביב:אוניברסיטה פתוחה
צ'ארלס וילן, כלכלה עירומה, הוצאת ספרי עליית הגג, 2006. תרגום: מיכל אילן.
דב חנין, ‏גלובליזציה, סדרת אוניברסיטה משודרת, בהוצאת משרד הביטחון – ההוצאה לאור, 2007
ג'וזף י' שטיגליץ, לתקן את הגלובליזציה, תרגמה מאנגלית: שונמית ליפשיץ. הוצאת אריה ניר, 2008.
זיגמונט באומן, גלובליזציה – ההיבט האנושי, תל אביב, הקיבוץ המאוחד, 2002.
Castells, Manuel (2000) End of Millenium. Oxford:Blackwell.
הערות שוליים

↑  גלובליזציה | גאוגרפיה אדם וסביבה לחטיבה עליונה | מרחב פדגוגי | משרד החינוך, באתר פורטל עובדי הוראה | מרחב פדגוגי (באנגלית)
↑  האקונומיסט, 25 באוקטובר 1997. מצוטט אצל קגלי וויטקוף (2002)
↑  בהקשר זה, ישראל היא יוצאת דופן. הגירת העבודה לישראל החלה רק בשנות ה-90.
↑  יוצא דופן בולט לטענה זו הוא הסכסוך ביוגוסלביה לשעבר, שם הראו כוחות נאט"ו נחישות רבה בדיכוי מלחמת האזרחים. ליוצא דופן זה הסברים רבים, אך רובם מתמקדים במוצא האתני האירופאי של הנלחמים ובקרבתם למרכז אירופה.
| --- | --- |
בקרת זהויות :  NLI: 987007551706505171  BNE: XX547514  BnF: cb125694464 (data)  GND: 4557997-0  HDS: 048542  LCCN: sh99010179  LNB: 000060421  NDL: 00938997  NKC: ph120568
טריניטי רודמן

טריניטי ריין מויר-רודמן (באנגלית: Trinity Rain Moyer-Rodman; נולדה ב-20 במאי 2002) היא כדורגלנית אמריקאית המשחקת בעמדת החלוצה בוושינגטון ספיריט מה-NWSL ובנבחרת ארצות הברית.
רודמן נבחרה על-ידי וושינגטון בבחירה השנייה בדראפט ה-NWSL ב-2021 בגיל 18, והפכה לכדורגלנית הצעירה ביותר שנבחרה בדראפט ה-NWSL נכון לאותו הזמן. היא זכתה באליפות ה-NWSL וזכתה בפרסי רוקי הליגה, הרכב העונה והכדורגלנית הצעירה של השנה בארצות הברית בעונתה הראשונה ב-2021.
ראשית חייה

רודמן נולדה בניופורט ביץ', קליפורניה, למישל מוייר וכדורסלן העבר דניס רודמן. היא ואחיה, די.ג׳. רודמן, גדלו בעיקר בבית אמם בדרום קליפורניה. יש לה אחות-חורגת, אלכסיס רודמן.
רודמן החלה לשחק כדורגל כשהיא בת 6 ואמרה שזה ״הרגיש כמו בית״ בשבילה כבר בגיל 7-8. היא קיבלה עידוד מאמה ואחותה להגשים את חלומה להפוך לכדורגלנית מקצוענית.
רודמן החלה לשחק כדורגל קבוצות עם סאות׳ קליפורניה בלוז בגיל 10. קבוצתה זכתה בארבע אליפויות בליגה הלאומית למועדונים ושמרה על רצף של חמש שנים ללא הפסדים. מאמנה גרג בייקר, סיפר שטריניטי הייתה ״אחת מהילדים האתלטיים ביותר בדרום קליפורניה מהיום בו דרכה במגרשים.״ באותה תקופה קיבלה רודמן את הכינוי הלא-מחמיא ״טריניטי איבודים״ עקב הפעמים הרבות בהן איבדה את השליטה בכדור במהלך משחקים. רודמן שיחקה עבור קבוצת הכדורגל של תיכון קורונה דל מר במשך שנה אחת לפני שעברה לתיכון הקתולי ג. סרה ליד סאן חואן קפיסטראנו אך לא שיחקה עבור התיכון.
בתחילה רודמן התחייבה לשחק כדורגל קולג׳ים עבור לוס אנג׳לס ברוינס לפני שהחליטה ללכת בעקבות אחיה והצטרפה לוושינגטון קאוגרס בתחילת עונת 2020. עם זאת, היא לא שיחקה כלל בקולג׳ים כיון שהעונה בוטלה עקב מגפת הקורונה והחליטה להפוך למקצוענית.
קריירת מועדונים

בגיל 18, רודמן הפכה לכדורגלנית הצעירה ביותר בהיסטוריה שנבחרה בדראפט ה-NWSL כשוושינגטון ספיריט בחרה בה כבחירת הדראפט הראשונה שלה (שנייה בסך הכל) בדראפט 2021. לפני שנבחרה בדראפט על-ידי וושינגטון, רודמן מעולם לא הייתה בוושינגטון די. סי..
ב-10 באפריל 2021 ערכה רודמן את הופעת הבכורה שלה בכדורגל המקצועני במסגרת גביע צ׳אלנג׳, והבקיעה שער חמש דקות לאחר שעלתה כמחליפה. היא שיחקה בכל ארבעת המשחקים של ספיריט במהלך הטורניר, ובישלה את שער הניצחון של אשלי סאנצ׳ז בניצחון 0–1 על רייסינג לואיזוויל ב-15 באפריל. וושינגטון סיימה במקום הרביע במחוז מזרח עם ניצחון, שני תוצאות תיקו והפסד.
במהלך עונת 2021, רודמן הייתה הכובשת השנייה בטיבה בקבוצה עם שבעה שערים. הקבוצה סיימה שלישית בטבלה בעונה הסדירה והעפילה לפלייאוף. לאחר שספיריט ניצחה את נורת׳ קרוליינה קורייג׳ 0-1, רודמן כבשה בניצחון 1–2 על או.אל. ריין ועלתה לגמר, בו התמודדה מול שיקגו רד סטארס. רודמן סייעה לספיריט לזכות באליפות הראשונה שלה עם בישול לשער הניצחון של קלי אוהרה. כשהיא בת 19, רודמן הפכה לכדורגלנית הצעירה בהיסטוריה שבישלה בפלייאוף.
ב-17 בנובמבר 2021, רודמן זכתה בפרסי רוקי השנה והרכב העונה. בחודש שלאחר מכן היא זכתה בפרס הכדורגלנית הצעירה של השנה בארצות הברית. ב-2 בפברואר 2022 חתמה רודמן על הארכת חוזה במדי וושינגטון עד עונת 2024, עם אפשרות להארכה לעונת 2025. אמצעי התקשורת דיווחו ששווי החוזה החדש היה 1.1 מיליון דולר, מה שהפך את רודמן לכדורגלנית בעלת השכר הגבוה ביותר בהיסטוריית ה-NWSL. לאחר מכן, סיפרה רודמן בראיון ל־ESPN: ״אני האדם ששבר את הסטיגמות בנושא הזה. אני סוללת את הדרך לכדורגלניות צעירות ומראה למבוגרות ממני שאלה הסכומים שהן היו אמורות לקבל מלכתחילה.״
ב-13 באוגוסט 2022, רודמן הוכרזה כמועמדת לפרס כדור הזהב לנשים. היא הייתה מועמדת גם לפרס הספורטאית פורצת הדרך של ESPY.
במהלך עונת 2023, רודמן כבשה שער ובישלה שער נוסף נגד סן דייגו וייב. היא כבשה שער בדקה השלישית נגד רייסינג לואיזוויל ב-3 ביוני. את העונה סיימה רודמן עם 5 שערים ב-19 הופעות בליגה. בעונת 2024 כבשה רודמן שער ב-24 ביוני, בניצחון 2:0 על סקיי בלו גות׳האם.
קריירת נבחרות

רודמן ייצגה את ארצות הברית בנבחרת הבוגרת ובנבחרות עד גיל 17 ו-20. היא השתתפה במונדיאל הנערות ב-2018 באורוגוואי, בו שיחקה 165 דקות וסיפקה בישול בודד. ב-2020, כבשה תשעה שערים (כולל רביעייה נגד הונדורס וצמד נגד מקסיקו בגמר) ועזרה לארצות הברית לזכות בגביע הזהב של CONCACAF לנערות. היא הייתה מועמדת לפרס הכדורגלנית הצעירה של השנה בארצות הברית באותה שנה, אך לא זכתה. היא זכתה בפרס ב-2021.
בינואר 2022, רודמן זומנה לסגל הנבחרת הבוגרת לראשונה, לקראת גביע SheBelieves. מאמן הנבחרת ולאטקו אנדונובסקי אמר על רודמן: ״אנחנו לא רוצים לזרז תהליכים. יש לנו סבלנות. היא עדיין שחקנית צעירה, אך אנו כן רוצים לחשוף אותה לסביבה ולתת לה ללכלך קצת את הידיים.״ היא ערכה את הופעת הבכורה שלה ב-17 בפברואר 2022, בתיקו 0-0 מול צ׳כיה במסגרת הטורניר, וכבשה את שער הבכורה שלה ב-12 באפריל 2022, במשחק ידידות מול אוזבקיסטן, בהופעתה השלישית במדי הנבחרת. ביוני 2022, רודמן נקראה לסגל הנבחרת לגביע הזהב של CONCACAF לנשים 2022.
ביוני 2023, רודמן הייתה בסגל נבחרת ארצות הברית לגביע העולם בכדורגל נשים 2023 באוסטרליה וניו זילנד. במהלך משחק ידידות כהכנה למונדיאל נגד ויילס ב-9 ביולי, כבשה היא צמד כשעלתה כמחליפה של אלכס מורגן בדקה ה-46, וקבעה את התוצאה 2:0. רודמן זכתה בפרס אשת המשחק, והייתה לשחקנית הצעירה בהיסטוריית הנבחרת שהביקיעה צמד במשחק. מאמן הנבחרת ולאטקו אנדונובסקי תיאר את השער השני שלה כ״רמה בינלאומית״.
רודמן ערכה את הופעת הבכורה שלה במונדיאל במשחק הראשון בשלב הבתים, בניצחון 3:0 על נבחרת וייטנאם.
מאמנת הנבחרת טווילה קילגור זימנה את רודמן לסגל הנבחרת לגביע הזהב של CONCACAF בפברואר 2024. בטורניר שותפה רודמן בכל משחקי הנבחרת, כשהיא מבשלת שער בניצחון 0–3 על נבחרת קולומביה ברבע הגמר. בגמר מול ברזיל פתחה רודמן בהרכב וזכתה יחד עם הנבחרת בגביע אחרי ניצחון 0–1 משער של לינדזי הוראן.
ב-26 במרץ 2024 נקראה רודמן לסגל הנבחרת לגביע SheBelieves, בו החמיצה את בעיטת העונשין שלה בדו-קרב הפנדלים בגמר מול קנדה בו זכתה הנבחרת האמריקאית בתוצאה 4-5.
ב-3 אוגוסט 2024, כבשה את שער הניצחון על יפן 1-0, ברבע גמר המשחקים האולימפיים בצרפת, במהלך ההארכה.
חיים אישיים

נכון ליולי 2023, רודמן הייתה בזוגיות עם כדורסלן ה-NCAA כריס קוזמקה. במאי 2024, רודמן החלה לצאת עם שחקן ה-NFL טריניטי בנסון.
מערכת היחסים של רודמן עם אביה דניס ידעו עליות ומורדות, אך לרוב הוא אינו חלק מחייה. בראיון ללוס אנג'לס טיימס אמרה רודמן: ״כמו שאמרתי קודם, קיבלתי את סגירת המעגל שלי. אני יודעת שהוא גאה בי, באמת. יש לו את העניינים שהוא צריך להתעסק איתם, אבל, בסופו של יום, הוא יודע שאני פה בכדי להישאר, וזה כל מה שאני צריכה.״ בראיון ל-ESPN הוסיפה: ״לפעמים אנשים יודעים על טריניטי רודמן לפני שדניס יודע. אני בסדר עם זה. אני לא מנסה להאפיל על מה שהוא השיג, אני רק רוצה לבנות את הסיפור שלי, ואני חושבת שאני עושה עבודה די טובה.״
עבודות נוספות

לרודמן חוזי פרסום עם רד בול, אוקלי ואדידס. היא המחברת של ספר ילדים בשם Wake Up and Kick It. ביוני 2022, רודמן הופיעה בתוכנית ''טריניטי רודמן'' במרכז הספורט של ESPN כחלק מתוכנית לציון יובל החמישים לחוק שוויון זכויות לנשים בארה״ב. היא כיכבה בפרסומות טלוויזיה לורייזון, רקסונה ו-Fox.
עבודות נוספות > בתרבות הפופולרית > מדיה מודפסת

רודמן הופיעה על שער יוני 2023 של ספורטס אילוסטרייטד יחד עם חברותיה לנבחרת הלאומית רוז לאוול, אלכס מורגן וסופיה סמית'.
עבודות נוספות > בתרבות הפופולרית > טלוויזיה וסרטים

ביוני 2023, כיכבה רודמן בפרסומת טלוויזיונית של אדידס יחד עם קנדיס פארקר, פטריק מהומס ואלייה בוסטון שנקראה ''הכדורגלנית הגדולה ביותר''. ביולי 2023 היא הופיעה בפרסומת לרקסונה יחד עם סאם קר ואסטאפאניה באניני. רודמן הופיעה בפרסומת נוספת של אדידס בפברואר 2024 ששודרה בהפסקת המחצית של סופרבול LVIII יחד עם ליונל מסי, לינדה קאייסדו, רוהיט שארמה וג'וד בלינגהאם.
סטטיסטיקות קריירה > מועדונים

נכון ל-25 ביוני 2024
| מועדון | עונה | ליגה> חטיבה | ליגה> הופעות | ליגה> שערים | גביע> הופעות | גביע> שערים | פלייאוף> הופעות | פלייאוף> שערים | סך הכל> הופעות | סך הכל> שערים |
| --- | --- | --- | --- | --- | --- | --- | --- | --- | --- | --- |
| וושינגטון ספיריט | 2021 | NWSL | 22 | 6 | 4 | 2 | 0 | 0 | 29 | 9 |
| וושינגטון ספיריט | 2022 | NWSL | 18 | 4 | 8 | 4 | - | - | 26 | 8 |
| וושינגטון ספיריט | 2023 | NWSL | 19 | 5 | 0 | 0 | - | - | 19 | 5 |
| וושינגטון ספיריט | 2024 | NWSL | 13 | 4 | 0 | 0 | - | - | 13 | 4 |
| סך הכל בקריירה | סך הכל בקריירה | סך הכל בקריירה | 72 | 19 | 12 | 6 | 0 | 0 | 87 | 26 |
↑  כוללת הופעות בגביע צ׳אלנג׳
↑  כולל הופעות בפלייאוף ה-NWSL
סטטיסטיקות קריירה > נבחרות

נכון ל-25 ביוני 2024
| 0 | 1 | 2 | 3 | 4 | 5 |
| --- | --- | --- | --- | --- | --- |
הופעות ושערים לפי נבחרת ושנה
| נבחרת | שנה | הופעות | שערים |  |  |
| ארצות הברית | 2022 | 10 | 2 |  |  |
| ארצות הברית | 2023 | 18 | 5 |  |  |
| ארצות הברית | 2023 | 10 | 0 |  |  |
| סך הכל | סך הכל | 38 | 7 |  |  |
השערים והתוצאות מונים קודים את השערים בארצות הברית, עמוד התוצאות משקף את התוצאה לאחר כל שער של רודמן.
| 0 | 1 | 2 | 3 | 4 | 5 | 6 | 7 |
| --- | --- | --- | --- | --- | --- | --- | --- |
רשימת השערים הבינלאומיים שנכבשו על-ידי טריניטי רודמן
| מספר | תאריך | מקום | יריבה | תוצאה נתונה | תוצאה | תחרות | הערות שוליים |
| 1 | 12 באפריל 2022 | צ׳סטר, פנסילבניה, ארצות הברית | אוזבקיסטן אוזבקיסטן | 0-7 | 0-9 | משחק ידידות |  |
| 2 | 7 ביולי 2022 | גוואדלופ, מקסיקו | ג'מייקה ג'מייקה | 0-5 | 0-5 | גביע הזהב של CONCACAF לנשים 2022 |  |
| 3 | 9 ביולי 2023 | סן חוזה, קליפורניה, ארצות הברית | ויילס ויילס | 0-1 | 0-2 | משחק ידידות |  |
| 4 | 9 ביולי 2023 | סן חוזה, קליפורניה, ארצות הברית | ויילס ויילס | 0-2 | 0-2 | משחק ידידות |  |
| 5 | 21 בספטמבר 2023 | סינסינטי, אוהיו, ארצות הברית | דרום אפריקה דרום אפריקה | 0-2 | 0-3 | משחק ידידות |  |
| 6 | 24 בספטמבר 2023 | שיקגו, אילינוי, ארצות הברית | דרום אפריקה דרום אפריקה | 0-1 | 0-2 | משחק ידידות |  |
| 7 | 2 בדצמבר 2023 | פורט לודרדייל, פלורידה, ארצות הברית | הרפובליקה העממית של סין סין | 0-3 | 0-3 | משחק ידידות |  |
הישגים ותארים > וושינגטון ספיריט

אליפות ארצות הברית: 2021
ארצות הברית
אליפות ה-CONCACAF לנשים: 2022
גביע הזהב של CONCACAF לנשים: 2024
גביע שי בליב: 2022, 2023, 2024
אליפות ה-CONCACAF לנערות: 2020
תארים אישיים
הכדורגלנית הצעירה של השנה בארצות הברית: 2021
רוקי השנה: 2021
הרכב העונה: 2021
ההרכב השני של העונה: 2023
פרארי לה-פרארי

| --- | --- |
פרארי לה פרארי
 מאפיינים כלליים
 יצרן:  פרארי
 שנות ייצור:  2013 – 2016: קופה, 500 דגמים 2016 – 2018: רודסטר (אפרטה), 210 דגמים
 יחידות שיוצרו:  499 
 הרכבה:  איטליה איטליה: מפעל פרארי במרנלו
 מודל קודם:  פרארי אנזו
 חברת אם:  פרארי אן. וי
 סיווג:  מכונית ספורט
 מרכב:  קופה 2 דלתות (דלתות שחף) רודסטר (אפרטה) 2 דלתות
 אורך:  470.2 ס"מ
 רוחב:  199.2 ס"מ
 גובה:  111.6 ס"מ
 משקל:  1,585 ק"ג
 בסיס גלגלים:  265 ס"מ
 מפרט טכני
 מנוע:  מסוג F140FE, V12 בנפח 6.3 ליטר
 הילוכים:  7 הילוכים (מצמד כפול)
 מהירות מרבית:  350 קמ"ש
 קשר:  פרארי FXX-K
 מעצב:  מרכז לעיצוב פרארי תחת פלאביו מאנזוני
 
מבט 3/4 מאחור
תא המנוע
חישוקי הסגסוגת בעלי 5 החישורים של הלה-פרארי, ומאחוריהם מערכת הבלימה הקרמית מסיבי פחמן
מראת הכנף של הלה-פרארי המותקנת על בסיס מסיבי פחמן
מבט של הלה-פרארי מלפנים
פרארי לה-פרארי (Ferrari LaFerrari) היא מכונית ספורט היברידית איטלקית המיוצרת בייצור מוגבל על ידי חברת פרארי.
משמעות שמה הוא "ה-פרארי" באיטלקית, להדגיש שהיא דגם קצה ייחודי שמציג את כל תכונותיה של פרארי. השם שלה נחשף לראשונה רק בהשקתה, עד אז הייתה ידועה בשם הפרויקט שלה, F150.
הלה-פרארי בעלת מנוע 12 צילינדרים (V12) הממוקם במרכז בהנעה אחורית. היא הוצגה לראשונה בתערוכת הרכב בז'נבה בשנת 2013, אז הפכה ליורשת הרשמית של פרארי אנזו.
ב-2016, עקב רעידת אדמה באיטליה, פרארי הודיע שתציע דגם אחרון מהלה-פרארי למכירה פומבית, בנוסף ל-499 הדגמים שכבר נמכרו, ותעביר את הכסף שיתקבל תמורתו לשיקום נזקי האסון.
למרות השמועות הרבות בנושא, נכון לשנת 2020 רכב זה מעולם לא נצפה בישראל.
מפרט טכני > מנוע

למכונית יש גרסת 6,262 סמ"ק (6.3 ליטר) של מנוע V12 מסוג F140FE בעל מערכת הזרקת דלק של 65 מעלות. המנוע מייצר 789 כוחות סוס ב־9,000 סל"ד ומומנט מרבי של 700 N⋅m ב־6,750 סל"ד. הוא ממוקם בחלק האחורי של הרכב, באמצע.
המנוע משתלב עם מערכת מבית KERS המוכרת לנו מרכבי הפורמולה 1 בשם HY-KERS, מנוע חשמלי המספק פרצים קצרים של כוח נוסף למנוע בתנאים מסוימים. בעזרתה, ההספק הכללי יכול להגיע עד ל-963 כוחות סוס ומומנט משולב של 900 N⋅m.
מפרט טכני > תיבת הילוכים

תיבת ההילוכים של פרארי לה-פרארי היא בעלת 7 הילוכים וכפולת מצמדים. היא מאפשרת העברת הילוכים ידנית דרך ידיות החלפת הילוכים תחת ההגה (שיפטרים), אך אפשרות זו אינה באמת הכרחית, מאחר שתיבת ההילוכים האוטומטית תוכננה כך שתייצר את מירב הכוח האפשרי בכל הילוך ובכל סל"ד ותנצל את משאביה עד תום.
מפרט טכני > גלגלים

ללה-פרארי יש גלגלי 19 אינץ' בחזית ו-20 אינץ' מאחור. הצמיגים של חברת פירלי מסוג P Zero corsa.
הבלמים עשויים פחמן קרמי עם דיסק בלמים של "ברמבו" .פרארי טוענת שקשיחות הפיתול שלהם השתפרה ב-27% אחוזים וקשיחות הכיפוף שלהם השתפרה ב-22% אחוזים בהשוואה לאנזו, הדגם הקודם. לבלמים קוטר של 398 מ"מ (15.7 אינץ') בחלק הקדמי ו־380 מ"מ (14.9 אינץ') בחלק האחורי. מאוחר יותר הבלמים הושאלו גם לדגם ה-812 סופרפאסט.
מפרט טכני > מערכות וציוד אלקטרוני

ללה-פרארי ישנן מערכות אלקטרוניות רבות האחראיות בעיקר על שיפור ביצועים, יציבות ובטיחות.
מערכת ABS, אחראית על מניעת נעילת הגלגלים בעת בלימה
מערכת EBD, אחראית על חלוקת עומס הבלימה באופן אלקטרוני
מערכת EF1-Trac F1, בקרת משיכה אלקטרונית המשולבת במערכת ההיברידית
דיפרנציאל אלקטרוני מהדור השלישי של E-Diff 3
מערכת SCM-E Frs, שיכוך מגנטאוריאולוגי בעל זוג סולנואידים
כל המערכות הללו נשלטות על ידי 21 המחשבים ב'לה-פרארי' על מנת להביא את ביצועיה לשיאם.
מפרט טכני > אווירודינמיקה

ללה-פרארי קיימת מערכת אווירודינמיקה אקטיבית (פעילה), כלומר ישנם חלקים חיצוניים ופנימיים ברכב שנעים ומשנים את עצמם תוך כדי פעולה כדי להתאים את עצמם לתנאי הנסיעה ולכוח הצמדה מרבי.
"תא הטייס" של המכונית ייחודי בצורתו העיגולית הנמשכת אחורה כמעט עד לקו פנסי הרכב האחוריים, פתחי האוויר בקדמת הרכב, בצדו וסמוך לגלגליו נועדו לגרום לאוויר לחלוף על פני הרכב ובפתחיו בקלות רבה יותר ומאפשר לו להיות מהיר יותר בפחות מאמץ.
מפרט טכני > ביצועים

לפי הצהרת פרארי, ללה-פרארי יש מהירות מרבית של 350 קמ"ש (220 מייל לשעה), בדומה לביצועי המהירות של פרארי אנזו, אך נהגים שונים שהתנסו בה או שהיא בבעלותם עקפו את המהירות המרבית והגיעו אף ל-372 קמ"ש.
זמני ההאצה שלה הם:
מ־0 ל־100 קמ"ש (מ־0 ל־62 מייל שעה) ב-2.7 שניות
מ-0 ל-200 קמ"ש (מ-0 ל-124 מייל לשעה) ב-6.9 שניות
מ-0 ל-300 קמ"ש (מ-0 ל-186 מייל לשעה) ב-15 שניות
עוד פרארי טוענת, שהלה-פרארי הקיפה את מסלול הפיוראנו בזמן שיא של דקה ו-19.7 שניות (01:19.70).
עיצוב

עיצוב הדגם לא קיבל הפעם אף נגיעה של חברת פינינפארינה ונעשה כולו על ידי פרארי, מה שהופך אותו לדגם הראשון מאז פרארי דינו 308 GT4 משנת 1973 שאין לו עיצוב של פינינפארינה. עם זאת, פרארי הבהירה שאין בכוונתה לסיים את שיתוף הפעולה רב השנים שלה עם פינינפארינה, שהחל ב-1951.
העיצוב של לה-פרארי מזכיר מעט את זה של פרארי אנזו, כמו עוד הרבה אלמנטים שנלקחו ממנה, אך נראה מתקדם ונועז יותר כיאה לדגם קצה.
צורה חיצונית ייחודית ואווירודינמית, פנסי לד פס משוכים לאחור הנותנים לה מראה נועז, פנסים אחוריים מעוגלים, פתחי אוורור רבים לכל אורך גוף הרכב וחלקי פחמן שונים. כל אלה נועדו כדי לתת ללה-פרארי מראה ראוי לדגם קצה מיוחד, חדשני וחד, וכדי להגיע לרמת הביצועים הגבוהה ביותר ככל הניתן.
עיצובה שימש מאוחר יותר כהשראה לדגמים נוספים של פרארי, כמו פרארי F12 ברלינטה, ואחריה גם לפרארי 812 סופרפאסט, במיוחד בצורתם ומיקומם של פתחי האוורור, ועיצוב הפנים בצד הנהג הכולל את ההגה ולוח המחוונים.
גרסאות נוספות > לה-פרארי אפרטה

פרארי לה-פרארי אַפֵּרְטָה (Ferrari LaFerrari Aperta) היא גרסת הרודסטר הפתוחה של הלה-פרארי. מכאן שמה, אַפֵּרְטָה, שמשמעותו הוא "פתוח" באיטלקית. היא הוצגה לראשונה בתערוכת פריז 2016.
במפתיע, נתוני הביצועים שלה נותרו דומים לדגם הרגיל, על אף תוספות המשקל הנועדו להתאים אותה לגרסה ללא גג. אולי משום כך ניתן להבין למה כל 209 הדגמים שנשלחו לפס הייצור נמכרו עוד לפני השקת הדגם.
הלה-פרארי אפרטה מגיעה עם שני גגות נשלפים - האחד קשיח עשוי סיבי פחמן, והשני גמיש עשוי בד עמיד (קנבס). שינויים נוספים מהדגם הרגיל מסתכמים ברכיבים אלקטרוניים יעילים יותר במערכת ההנעה, כיוון מחדש של זרימת האוויר כך שיחלוף לאורך תחתית הרכב ולא מעל מכסה המנוע, יחידת סיבי פחמן קדמית-תחתית ארוכה יותר לסיוע הגברת כוח ההצמדה, מדפים בצורת האות L סמוך לכל חלון צידי להתאמת זרימת האוויר לגג מפתח, דלתות עם סוג פתיחה שונה לצדדים בעל תוספת מסיבי פחמן גם היא המאפשרת לדלת להסתובב וחישוקי גלגלים שונים.
בתחילה הודיעה פרארי שתייצר מאה וחמישים דגמים בלבד מן הגרסה הזו, אולם כשראתה שהדגם נחטף במהירות החליטה להעמיד עוד חמישים ותשעה דגמים למכירה. לאחר מכן, פרארי הודיעה שתייצר דגם אחרון נוסף לרגל חגיגות 70 שנה לפרארי, והוסיפה כי יימכר במכירה פומבית באירוע החגיגות ב-9 בספטמבר, ושהכסף שיתקבל תמורתו ייתרם לצדקה, בדומה למה שנעשה בעבר עם פרארי לה-פרארי לאחר האסון באיטליה.
גרסאות נוספות > פרארי FXX K

| --- | --- |

 מאפיינים כלליים
 יצרן:  פרארי
 שנות ייצור:  2015–2017
 יחידות שיוצרו:  499 
 הרכבה:  איטליה איטליה: מפעל פרארי במרנלו
 מודל קודם:  פרארי FXX
 חברת אם:  פרארי אן. וי
 סיווג:  מכוניות ספורט
 מרכב:  קופה עם 2 דלתות
 אורך:  4,896 מ"מ
 רוחב:  2,051 מ"מ
 גובה:  1,116 מ"מ
 משקל:  1,285 ק"ג
 בסיס גלגלים:  2,650 מ"מ
 מפרט טכני
 מנוע:  V12 בנפח 6.3 ליטר
 הילוכים:  מצמד כפול בעל 7 הילוכים
 מהירות מרבית:  349 קמ"ש
 קשר:  פרארי לה-פרארי
 מעצב:  פלאביו מאנזוני, מרקו פיינלו
 
פרארי FXX-K (באנגלית: Ferrari FXX-K, מכונה "יום המסלולים" (אנ')) היא מכונית ספורט, במהדורה מוגבלת, בעלת ביצועים גבוהים, המיוצרת על ידי פרארי במראנלו, איטליה. היא הוצגה לראשונה בשנת 2015.
ה-FXX-K הוא רכב המחקר והפיתוח של פרארי, המבוסס על מכונית הספורט ההיברידית הראשונה של פרארי לה-פרארי. האות K שבשם המכונית החדשה מתייחסת למערכת התאוששות האנרגיה הקינטית (KERS), המשמשת למקסימום ביצועים. ה-FXX-K אינו מיועד לשימוש בתחרויות, אלא פותח כדי לתת חוויה בלתי מתפשרת לנהג.
המכונית מופעלת על ידי שלושה מנועים. שניים חשמליים ואחד V12 בנפח 6.3 ליטר. המנועים מספקים, יחד, תפוקה כוח כוללת של 1,036 כ"ס ומעל 900 ניוטון מטר. למכונית מהירות מרבית של 349 קמ"ש ותאוצה מ-0 ל-100 קמ"ש תוך 2.8 שניות
ייצור ה-FXX-K החל בשנת 2015 והמשיך עד 2017, עם סך של 40 יחידות שהופקו. כמו FXX ו-599XX הקודמים.
ה-FXX-K Evo הוצג ב-28 באוקטובר 2017 בפירנצה, במהלך חגיגת 70 שנה לפרארי. זוהי חבילה אווירודינמית הזמינה עבור פרארי FXX-K הקיימת.
קריאות לתיקון

בשנת 2014 פרארי הוציאה קריאה לתיקון (ריקול) ל-85 דגמים מגרסת הקופה של לה-פרארי בשל משענת ראש בצד הנהג שלא התאימה מספיק לספיגת כמות האנרגיה הנדרשת, וגם בשל ניטור שגוי של מערכת ניטור לחץ האוויר בצמיגים כאשר נוצר תקר באחד הצמיגים.
בשנת 2015 פרארי הוציאה קריאה לתיקון נוספת, גם היא לדגמים מגרסת הקופה, בשל הדבקה של שכבת צבע לא מתאימה על מכל הדלק, מה שיכול היה לגרום לשריפה אפשרית.
הערות שוליים

↑  עמרי ספיר, פרארי. לה פרארי. מכונית על., באתר אוטו, ‏05 במרץ 2013
↑  אריאל אלסיבוני, פרארי לה-פרארי האחרונה נמכרה במחיר שיא, באתר Over-Drive, ‏05 בדצמבר 2016
↑  נעם וינד, ‏הפרארי החזקה מאז ומעולם נחשפה, בין המזמינים לקוח ישראלי, באתר ‏מאקו‏, 6 במרץ 2013
↑  Viknesh Vijayenthiran, Ferrari’s New Flagship Is The 'La Ferrari' Supercar, The Washington Post, ‏05 במרץ 2013 (אנגלית)
↑  Viknesh Vijayenthiran, LaFerrari Is First Ferrari Designed Completely In-House, Motor Authority, ‏07 במרץ 2013 (אנגלית)
↑  אריאל אלסיבוני, פרארי לה-פרארי אפרטה – 350 קמ”ש בלי גג, באתר Over-Drive, ‏30 בספטמבר 2016
1 2  דגם אחרון של האפרטה, בן חסון, פרארי תייצר עוד לה-פרארי אפרטה אחת אחרונה, באתר Over-Drive, ‏25 באוגוסט 2017
↑  פרארי FXX K, באתר קארטיוב, ‏04 בדצמבר 2014
↑  פרארי FXX K – עם 1035 כ"ס, באתר אוטו, ‏05 בדצמבר 2014
↑  פרארי FXX-K Evo נחשפת, באתר קארטיוב, ‏29 באוקטובר 2017
↑  Noah Joseph, Ferrari recalling 85 LaFerraris under two separate campaigns, באתר AutoBlog, ‏23 ביוני 2015 (אנגלית)
↑  Noah Joseph, Ferrari replacing fuel tanks on limited number of LaFerraris, באתר AutoBlog, ‏18 במרץ 2015 (אנגלית)
| פרארי |
| --- | --- | --- |
| אישיים | אנצו פרארי - מייסד החברה • ג'ון אלקן יו"ר ומנכ"ל החברה הנוכחי • פיירו פרארי - סגן היו"ר (בנו של אנצו פרארי) • פלאביו מאנזוני (המעצב הראשי) |  |
| כלי רכב נוכחיים | פרארי 812 סופרפאסט • פרארי פורטופינו • פרארי מונזה SP • פרארי F8 טריבוטו • פרארי SF90 סטרדלה • פרארי רומא • פרארי 296 GTB • פרארי דייטונה SP3 |  |
| פארקים | פרארי וורלד • פרארי לנד |  |
| מוזיאונים | מוזיאון פרארי • מוזיאון קאסה אנצו פרארי |  |
| מפעלים | מפעל פרארי במרנלו |  |
| מרוצים | פיוראנו (מסלול מרוצים) • סקודריה פרארי • אקדמיית פרארי לנהגים |  |
| מנועי פרארי | V6 F1 טורבו • F163 • F160 • F154 • F140 |  |
| שונות | פרארי בהתאמה אישית • פרארי אן. וי - חברת החזקות המחזיקה בבעלות פרארי |  |
|  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  מדיה וקבצים בנושא פרארי בוויקישיתוף  אתר האינטרנט הרשמי של פרארי קטגוריה:פרארי |  |
פרארי לה-פרארי אפרטה
אדן רייקה

| --- | --- |
אין תמונה חופשית
 לידה:  21 ביולי 1890 בונהאד, הונגריה 
 פטירה:  19 בינואר 1971 (בגיל 80) הרובע החמישי של בודפשט, הונגריה 
 מקום קבורה:  בית הקברות פרקשרטי בבודפשט 
 שם לידה:  Reich Ödön 
 לימודי רפואה:  אוניברסיטת אטווש לוראנד 
 תפקידים:  רופא, מרצה באוניברסיטה, אלרגולוג, ונרלוג, רופא עור, וירולוג 
 
אדן רייקה, (במקור רייך, בהונגרית: Rajka Ödön;‏ בונהאד, 21 ביולי 1890 – בודפשט, 19 בינואר 1971) היה רופא יהודי-הונגרי, רופא עור, רופא מין, אלרגולוג ווירולוג, חבר נספח באקדמיה ההונגרית למדעים.
קורות חייו

אדן רייך נולד במשפחה יהודית כבנם של הסוחר שמו רייך ושל רוזה פיין. בשנת 1913, הוא קיבל תואר דוקטור לרפואהבאוניברסיטת בודפשט (שמה היום אוניברסיטת אטווש לוראנד). בשנים 1912–1914 היה מתמחה במכון הבקטריולוגי של האוניברסיטה ולמד במכון לבריאות הציבור בשטרסבורג במסע לימודי ארוך יותר (1912). הוא שירת במלחמת העולם הראשונה כחייל (1916-1914), ואחר כך כבקטריולוג בבית חולים הצבאי (1918-1916) וכהיגייניסט ורופא מנהל מעבדה. בשנים 1918–1919 היה חבר במפלגת הקומוניסטים של הונגריה, ובתקופת הרפובליקה הסובייטית ההונגרית היה מזכיר האיגוד הרפואי הראשון שבגינו גורש מאגודת הרופאים לאחר נפילת הדיקטטורה של הפרולטריון ונידון לשלושה חודשי מאסר. לאחר מכן, היה תחילה עוזר בפוליקליניקה אפוני, הרופא הראשי שלה משנת 1922 עד 1947, ובין 1919 לבין 1942 היה רופא גם במרכז לטיפול במחלות מין של בית חולים טלאיה (Teleia). בין השנים 1947–1962 עבד כרופא הראשי של ומנהל מחלקת העור של בית החולים סנט אישטוואן בבודפשט ובין 1962 לבין 1966 כסגן מנהל בית החולים. בשנים 1946–1949 היה מרצה בכיר באוניברסיטת פאזמאן פטר ולאחר מכן ב-BOTE, ובשנים 1949–1951 היה פרופסור חבר לרפואת עור (לא חלק מהסגל). הוא עסק בעיקר במחלות אלרגיות (סירפד, אקזמה) ובתפקיד של זיהוי וחקירת חיידקים במחלות עור. רייקה פיתח מספר שיטות טיפוליות. הוא עבד גם כעורך של כתב העת "רפואת עור" (Bőrgyógyászat). הוא השיג תוצאות יוצאות דופן בתחום חקירת המְתאמים הפוטוביולוגיים של מחלות עור, פיתוח והחדרת שיטות חדשות לטיפול באור. להנצחתו ייסדה האגודה ההונגרית לדרמטולוגיה (שהוא היה נשיאה) את מדליית הזיכרון על שם אדן רייקה. ב-1949 נבחר לאחד מחברי האקדמיה ההונגרית למדעים, ובמקבילמינו אותו גם למזכיר המחלקה הרפואית, תפקיד שמילא עד 1951.
הוא כתב כ-200 תזות ופרסם מספר ספרים.
חייו הפרטיים

אשתו הייתה גיזלה אדלר (1895–1970), בתם של י. אדלר ושל הנרייטה קלופר, לה נישא ב-25 במאי 1921 בבודפשט. בנו היה ג'רג' רייקה.